Na ditho tša sehlopha sa baruti di swanetše go bitšwa marena? Bapišopo ba Anglican ba bitšwa “morena.” Baruti ba Katholika gantši ba bitšwa “monsignor” yeo e bolelago “Morena wa-ka.” Dinageng tše dingwe, badiredi ba Kereke ya Dutch Reformed ba bitšwa dominee, e lego sereto seo se tšwago lentšung la Selatine dominus yeo e bolelago “morena.” Eupja Jesu o laetše barutiwa ba gagwe gore: “Le a tseba gore lefaseng, babuši ba buša balata ba bona ka thata, . . . eupja ga se gwa swanela go ba bjalo go lena.” (Mateo 20:25, 26, The New English Bible) Le gona, moapostola Petro o ngwadile gore: “Le se ke la buša sehlopha seo le se hlokometšego ka thata, eupja le be mohlala go mohlape.” (1 Petro 5:3, NJB) Nakong ya ge Jesu ka boikokobetšo a hlapiša barutiwa ba gagwe maoto, o itše go bona: “Le mpitša Mong wa lena le Morena, gomme ka kgonthe ke yena.” (Johane 13:13, NJB) Na ke mo go swanetšego gore ba diriše direto tša bodumedi tšeo e lego tša Modimo le Morwa wa gagwe?